proxectonos/corpus_dominio_legal_administrativo_tmp huggingface dataset:
RESOLUCIÓN do 2 de febreiro de 2016, da Dirección Xeral de Gandaría, Agricultura e Industrias Agroalimentarias, pola que se dá publicidade das subvencións concedidas ao abeiro da Orde do 30 de decembro de 2014 (Diario Oficial de Galicia número 11, do 19 de xaneiro de 2015), pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan para o ano 2015.
Consellería do Medio Rural — III. Outras disposicións — 19/02/2016

De conformidade co disposto no artigo 15.1 da Lei 9/2007, do 13 de xuño, de subvenciones de Galicia,
Dar publicidade das subvencións concedidas ao abeiro da Orde do 30 de decembro de 2014 (Diario Oficial de Galicia número 11, do 19 de xaneiro de 2015) pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan para o ano 2015, que figuran como anexo desta resolución. As ditas axudas foron aprobadas con cargo á aplicación orzamentaria 2015 12 22 713D 7810; proxecto 2011 00715; cun crédito orzamentario para o ano 2015 de 2.460.000 €.
Santiago de Compostela, 2 de febreiro de 2016
ORDE do 9 de febreiro de 2016 pola que se fixan os prezos de venda ao público de diversas publicacións.
Consellería de Cultura, Educación e Ordenación Universitaria — III. Outras disposicións — 18/02/2016

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
.
1. Quedan aprobados os prezos de venda ao público das publicacións editadas por esta consellería e que se relacionan no anexo.
2. Estes prezos entenderanse, de ser o caso, co IVE incluído.
Santiago de Compostela, 9 de febreiro de 2016
ORDE do 2 de febreiro de 2016 pola que se resolve a convocatoria de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Cultura, Educación e Ordenación Universitaria — III. Outras disposicións — 18/02/2016

A Consellería de Cultura, Educación e Ordenación Universitaria, por Orde do 13 de outubro de 2015, DOG do 28 de outubro, estableceu as bases reguladoras e convocou axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2015 e o 30 de xuño de 2016.
Unha vez rematado o procedemento previo á concesión das axudas establecido na convocatoria, cómpre facer publica a relación definitiva de centros beneficiarios destas axudas e dos non beneficiarios, de acordo co establecido no artigo 11 da devandita orde,
Primeiro. Publicar a listaxe dos centros beneficiarios das axudas coa cantidade asignada a cada centro e os centros que non acadan a axuda, figurando ambas no anexo.
Segundo. Contra esta orde, os interesados poderán interpoñer potestativo de reposición ante esta consellería, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto cos artigos 107.1, 116 e 117 da Lei 30/1992, do 26 de novembro, de réxime xurídico das administracións publicas e do procedemento administrativo común ou, directamente, recurso contencioso-administrativo no prazo de dous meses, ante o Tribunal Superior de Xustiza de Galicia conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de febreiro de 2016
RESOLUCIÓN do 2 de febreiro de 2016, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 19 de decembro de 2014 pola que se establecen as bases reguladoras para a concesión de axudas aos investimentos para a elaboración e comercialización de produtos vitícolas, financiadas polo Fondo Europeo Agrícola de Garantía (Feaga), e se convocan para o ano 2015.
Consellería do Medio Rural — III. Outras disposicións — 19/02/2016

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección xeral
Ordenar a publicación no Diario Oficial de Galicia das axudas concedidas con cargo á Orde do 19 de decembro de 2014 pola que se establecen as bases reguladoras para a concesión de axudas aos investimentos para a elaboración e comercialización de produtos vitícolas, financiadas polo Fondo Europeo Agrícola de Garantía (Feaga), e se convocan para o ano 2015, e que figuran como anexo nesta resolución.
Santiago de Compostela, 2 de febreiro de 2016
Finalidade: axudas aos investimentos para a elaboración e comercialización de produtos vitícolas.
Partida orzamentaria: 12.22.713D.770, financiada polo Fondo Europeo Agrícola de Garantía (Feaga).
Beneficiarios e axudas concedidas:
RESOLUCIÓN do 2 de febreiro de 2016, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 22 de decembro de 2014 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países, e se convocan para o ano 2015.
Consellería do Medio Rural — III. Outras disposicións — 19/02/2016

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección xeral
Ordenar a publicación no Diario Oficial de Galicia das axudas concedidas con cargo á Orde do 22 de decembro de 2014 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países, e se convocan para o ano 2015, e que figuran como anexo nesta resolución.
Santiago de Compostela, 2 de febreiro de 2016
Finalidade: axudas para a execución de medidas de promoción do sector vitivinícola en mercados de terceiros países.
Partida orzamentaria: 12.22.713D.770, financiada polo Fondo Europeo Agrícola de Garantía (Feaga).
Beneficiarios e axudas concedidas:
RESOLUCIÓN do 2 de febreiro de 2016, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 30 de decembro de 2014 pola que se establecen as bases reguladoras e a convocatoria das axudas para os investimentos en transformación e comercialización de produtos agrarios e forestais, cofinanciadas polo Fondo Europeo Agrícola de Desenvolvemento Rural (Feader), para o exercicio orzamentario de 2015.
Consellería do Medio Rural — III. Outras disposicións — 19/02/2016

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou a finalidades da subvención.
Na súa virtude, esta dirección xeral
Ordenar a publicación no Diario Oficial de Galicia das axudas concedidas con cargo á Orde do 30 de decembro de 2014 pola que se establecen as bases reguladoras e a convocatoria das axudas para os investimentos en transformación e comercialización de produtos agrarios e forestais, cofinanciadas polo Fondo Europeo Agrícola de Desenvolvemento Rural (Feader), para o exercicio orzamentario de 2015, e que figuran como anexo nesta resolución.
Santiago de Compostela, 2 de febreiro de 2016
1. Finalidade: axudas para os investimentos en transformación e comercialización de produtos agrarios realizadas por pemes e empresas intermedias.
Partida orzamentaria: 12.22.741A.770, cofinanciada polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013.
Beneficiarios e axudas concedidas:
2. Finalidade: axudas para os investimentos en transformación e comercialización de produtos forestais realizados por microempresas (serradoiros).
Partida orzamentaria: 12.22.713D.770, cofinanciada polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013.
Beneficiarios e axudas concedidas:
RESOLUCIÓN do 4 de febreiro de 2016 pola que se dá publicidade aos beneficiarios das axudas concedidas durante o terceiro e o cuarto trimestre de 2015.
Instituto Galego de Promoción Económica — III. Outras disposicións — 16/02/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, o Igape publicará as subvencións concedidas conforme as bases reguladoras das axudas do Igape no
Diario Oficial de Galicia
, expresando beneficiario, finalidade, contía e aplicación orzamentaria.
No caso de programas de axuda do Igape convocados en réxime de concorrencia competitiva, o Igape publicará as subvencións concedidas a proxectos en listas de espera elaboradas co fin de que, de producirse desistencias ou renuncias entre os proxectos aprobados, puidesen ser propostos para a concesión, por estrita orde de puntuación acadada e ata esgotarse o crédito dispoñible.
No caso de axudas cofinanciadas por fondos comunitarios, o beneficiario estará suxeito ás normas de información e publicidade que establece o Regulamento (CE) nº 1828/2006 da Comisión, do 8 de decembro de 2006, que fixa as normas de desenvolvemento para o Regulamento (CE) nº 1083/2006 do Consello, do 11 de xullo de 2006, polo que se establecen as disposicións xerais relativas ao Fondo Europeo de Desenvolvemento Rexional, ao Fondo Social Europeo e ao Fondo de Cohesión.
Así mesmo, o Igape tamén publicará as subvencións concedidas en vía de recurso conforme as súas bases reguladoras, unha vez vistos os recursos interpostos contra as resolucións dos expedientes instruídos ao abeiro das súas bases reguladoras e tras propoñer para concesión os proxectos aprobados nos recursos estimados.
En virtude do exposto anteriormente,
Primeiro. Dar publicidade á relación de beneficiarios das axudas concedidas polo Igape durante o terceiro e o cuarto trimestre de 2015, que figura como anexo I.
Segundo. Dar publicidade á relación de beneficiarios das axudas concedidas a proxectos que estaban na lista de espera durante o terceiro e o cuarto trimestre de 2015, que figura como anexo II.
Terceiro. Dar publicidade á relación de beneficiarios das axudas concedidas polo Igape en vía de recurso durante o terceiro e o cuarto trimestre de 2015, que figura como anexo III.
Santiago de Compostela, 4 de febreiro de 2016
RESOLUCIÓN do 10 de febreiro de 2016 pola que se convoca unha xornada sobre a loita administrativa e xudicial contra o narcotráfico.
Escola Galega de Administración Pública — III. Outras disposicións — 16/02/2016

Dentro do plan de actividades da Escola Galega de Administración Pública para o ano 2016 e de acordo coas funcións atribuídas pola Lei 4/1987, do 27 de maio, de creación da Escola, modificada pola Lei 10/1989, do 10 de xullo, convócase unha xornada sobre «A loita administrativa e xudicial contra o narcotráfico», conforme as seguintes bases:
1. Obxectivos.
Entre os obxectivos principais desta xornada podemos destacar os seguintes:
– Analizar a problemática social do narcotráfico e abordar os medios para combatelo administrativa e xudicialmente.
– Fomentar a coordinación das actuacións e a cooperación institucional, promovendo unha abordaxe integral na loita contra o narcotráfico.
– Favorecer a intensificación dos esforzos na loita administrativa e xudicial contra a produción, distribución e consumo ilícitos de drogas.
– Debater sobre posibles vías para paliar esta problemática.
2. Contidos.
Serán tratados, entre outros, os seguintes temas:
– A oficina de recuperación de activos.
– A oficina de recuperación e xestión de bens mobles.
– O comiso no novo Código penal.
3. Destinatarios.
Empregados das administracións públicas de Galicia, tanto autonómica como local, das universidades do Sistema Universitario de Galicia, persoal das entidades do sector público, xuristas, profesionais e persoas interesadas en xeral.
4. Desenvolvemento.
Lugar: EGAP, salón de actos. Rúa Madrid, 2, 4, Santiago de Compostela.
Data: 26 de febreiro de 2016.
Horario: mañá e tarde.
Duración: 4 horas lectivas.
5. Número de prazas.
Limitado pola capacidade do local.
6. Inscrición.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/.
O prazo para inscribirse estará aberto desde o día seguinte ao da publicación desta resolución no Diario Oficial de Galicia ata o 24 de febreiro de 2016.
Poderá obterse calquera outra información, das 8.30 ás14.30 horas, nos teléfonos: 981 54 62 41-981 54 62 39.
7. Modificacións.
A EGAP se reserva para si a facultade de interpretar e de resolver as incidencias que poidan xurdir no desenvolvemento desta xornada, así como a facultade de cancelala se o escaso número de solicitudes non xustifica a súa realización.
8. Certificado de asistencia oficial.
Ao final da xornada entregarase un certificado de asistencia a aquelas persoas inscritas que tivesen participado asiduamente e sempre que a súa asistencia fose igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización da xornada e o selo oficial da institución.
Santiago de Compostela, 10 de febreiro de 2016
DECRETO 4/2016, do 21 de xaneiro, polo que se dispón que cese Ana María Cores González como directora xeral de Proxectos e Fondos Europeos.
Consellería de Facenda — II. Autoridades e persoal — 22/01/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Facenda e logo de deliberación do Consello da Xunta de Galicia na súa reunión do día vinte e un de xaneiro de dous mil dezaseis,
Que cese, por petición propia, como directora xeral de Proxectos e Fondos Europeos, Ana María Cores González, agradecéndolle os servizos prestados.
Santiago de Compostela, vinte e un de xaneiro de dous mil dezaseis
ORDE do 21 de xaneiro de 2016 pola que se modifica a composición do Consello Social da Universidade de Vigo.
Consellería de Cultura, Educación e Ordenación Universitaria — II. Autoridades e persoal — 02/02/2016

Mediante Orde do 18 de setembro de 2012 (DOG do 27 de setembro) fíxose pública a composición dos consellos sociais das universidades de Santiago de Compostela, A Coruña e Vigo.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas.
O artigo 77.2 da citada Lei 6/2013 establece que son membros natos do consello social o reitor/a da universidade, o secretario/a xeral e o/a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades. A duración do mandato dos membros do consello social sinalados neste punto será establecida polos estatutos da universidade.
A condición de membro do consello social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
O 20 de xaneiro de 2016 o presidente do Consello Social da Universidade de Vigo, achega copia do escrito da Secretaría Xeral da Universidade no que se comunica que o Consello de Goberno, na sesión do 27 de novembro de 2015, designou a José Miguel Diéguez Rodríguez, en representación do estudantado ante o Consello Social da Universidade de Vigo, en substitución de Hadrián Fernández Alvarado.
De acordo co establecido no artigo 78 da citada Lei 6/2013, do 13 de xuño, xúntase declaración xurada de compatibilidade do novo membro no consello social.
O artigo 77.4 da Lei 6/2013, do 13 de xuño, establece que os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo 1
Nomear a José Miguel Diéguez Rodríguez, designado polo Consello de Goberno da Universidade de Vigo en representación do estudantado no Consello Social da Universidade de Vigo, en substitución de Hadrián Fernández Alvarado.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de xaneiro de 2016
RESOLUCIÓN do 8 de xaneiro de 2016 pola que se fai público o acordo plenario polo que se designan os conselleiros integrantes da Sección de Estudos e Informes para o ano 2016.
Consello Consultivo de Galicia — III. Outras disposicións — 19/01/2016

De conformidade co establecido no artigo 18 do Decreto 91/2015, do 18 de xuño, polo que se aproba o Regulamento de organización e funcionamento do Consello Consultivo de Galicia, esta presidencia
Facer público o acordo plenario do 8 de xaneiro de 2016, do Consello Consultivo de Galicia, polo que se designan os conselleiros integrantes da Sección de Estudos e Informes do Consello Consultivo para 2016, do teor literal seguinte:
«Segundo o disposto nos artigos 21 da Lei 3/2014, do 24 de abril, do Consello Consultivo de Galicia, e 18 do seu regulamento de organización e funcionamento, aprobado polo Decreto 91/2015, do 18 de xuño, o Pleno do Consello Consultivo de Galicia, na súa reunión do día 8 de xaneiro de 2016, acorda:
1. Designar a Ignacio de Loyola Aranguren Pérez e Fernando Ignacio González Laxe como membros da Sección de Estudos e Informes.
2. Que, de acordo co número 2 do citado artigo 18, se publique este acordo no Diario Oficial de Galicia».
Santiago de Compostela, 8 de xaneiro de 2016
RESOLUCIÓN do 29 de decembro de 2015 pola que se dá publicidade á modificación e prórroga, polo prazo dun ano, da encomenda ao Consorcio Galego de Servizos de Igualdade e Benestar da execución dun servizo de transporte aos centros públicos competencia desta consellería.
Consellería de Política Social — III. Outras disposicións — 19/01/2016

Mediante Resolución do 30 de decembro de 2014 encoméndase ao Consorcio Galego de Servizos de Igualdade e Benestar a xestión dun servizo de transporte regular aos centros públicos competencia da Consellería de Traballo e Benestar e agora da Consellería de Política Social, con vixencia ata o 31 de decembro de 2015. En virtude da Resolución do 29 de decembro de 2015, modifícase e prorrógase a mencionada encomenda polo prazo dun ano.
– Actividade: servizo consistente no deseño de rutas e traslado dos usuarios designados pola Consellería de Política Social aos seguintes centros públicos: Centro Ocupacional do Saiar, Centro de Día de Volta do Castro, Centro de Día das Gándaras, Centro de Persoas con Discapacidade Psíquica de Redondela, Centro de Persoas con Discapacidade Psíquica de Sarria, Centro de Atención a Persoas con Discapacidade da Coruña e Centro de Día de Burela para o desenvolvemento das actividades propias dos centros.
– Natureza e alcance da xestión encomendada: esta encomenda ten natureza intrasubxectiva, tendo en conta a adscrición do Consorcio Galego de Servizos de Igualdade e Benestar á Consellería de Política Social por razón da materia. Consonte o previsto polos artigos 47 e 95 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 4.1.n) e 24.6 do Real decreto lexislativo 3/2011, do 14 de outubro, polo que se aproba o texto refundido la Lei de contratos do sector público, o Consorcio Galego de Servizos de Igualdade e Benestar ten a consideración de medio propio e servizo técnico da Consellería de Política Social.
– Prazo de vixencia: o período de execución comeza o 1 de xaneiro de 2016 e rematará o 31 de decembro de 2016.
– Modalidade de financiamento: esta encomenda finánciase con fondos propios.
Santiago de Compostela, 29 de decembro de 2015
ORDE do 14 de xaneiro de 2016 pola que se fan públicos os anexos II e III da Orde do 28 de decembro de 2015 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (Plan Renove de ascensores), e se procede á súa convocatoria para o ano 2016 (código do procedemento IN532A).
Consellería de Economía, Emprego e Industria — III. Outras disposicións — 19/01/2016

O día 31 de decembro de 2015 publicouse no DOG a Orde do 28 de decembro de 2015 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (Plan Renove de ascensores), e se procede á súa convocatoria para o ano 2016 (código do procedemento IN532A). Xunto coa citada orde non se fixeron públicos os anexos II e III, polo que cómpre proceder agora á súa publicación.
En consecuencia co anteriormente exposto,
Único. Facer públicos os anexos II e III da Orde do 28 de decembro de 2015 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (Plan Renove de ascensores), e se procede á súa convocatoria para o ano 2016 (código do procedemento IN532A).
Disposición derradeira.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 14 de xaneiro de 2016
CORRECCIÓN de erros. Orde do 22 de decembro de 2015 pola que se establecen as bases reguladoras para a concesión, en réxime de concorrencia non competitiva, de subvencións para fomentar a remuda comercial e se procede á súa convocatoria para o ano 2016 (código de procedemento IN216A).
Consellería de Economía, Emprego e Industria — III. Outras disposicións — 19/01/2016

Advertido erro na citada orde, publicada no
Diario Oficial de Galicia
núm. 248, do mércores 30 de decembro de 2015, cómpre realizar a oportuna corrección:
Na páxina 51647, no anexo III (continuación), no cadro referido á lexislación aplicable, onde di: «Orde do 11 de decembro de 2015 pola que se establecen as bases reguladoras para a concesión, en réxime de concorrencia non competitiva, de subvencións para fomentar a remuda comercial e se procede á súa convocatoria para o ano 2016 (código de procedemento IN216A)», debe dicir: «Orde do 22 de decembro de 2015 pola que se establecen as bases reguladoras para a concesión, en réxime de concorrencia non competitiva, de subvencións para fomentar a remuda comercial e se procede á súa convocatoria para o ano 2016 (código de procedemento IN216A)».
RESOLUCIÓN do 19 de xaneiro de 2016, da Secretaría Xeral Técnica da Consellería do Mar, pola que se dá publicidade aos convenios de colaboración subscritos pola extinta Consellería do Medio Rural e do Mar, Área do Mar, e a actual consellería no terceiro cuadrimestre do ano 2015.
Consellería do Mar — III. Outras disposicións — 01/02/2016

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola extinta Consellería do Medio Rural e do Mar, da Área do Mar, e a actual Consellería do Mar nos meses de setembro, outubro, novembro e decembro do ano 2015 que se incorpora como anexo a esta resolución.
Santiago de Compostela, 19 de xaneiro de 2016
CORRECCIÓN de erros. Resolución do 4 de novembro de 2015, da Secretaría Xeral de Ordenación do Territorio e Urbanismo, de aprobación definitiva da modificación puntual número 3 do Plan xeral de ordenación municipal de Taboadela nos núcleos rurais do Amendo e Espiñeiro.
Consellería de Medio Ambiente e Ordenación do Territorio — III. Outras disposicións — 01/02/2016

Advertido un erro na publicación da citada resolución no
Diario Oficial de Galicia
do 8 de xaneiro de 2016, cómpre a corrección oportuna:
No sumario ou índice completo e no que inicia a dita resolución na páxina 493, onde di: «Resolución do 4 de novembro de 2015, da Secretaría Xeral de Ordenación do Territorio e Urbanismo, de aprobación definitiva da modificación puntual número 3 do Plan xeral de ordenación municipal de Taboadela nos núcleos rurais do Amendo e Espiñeiro», debe dicir: «Resolución do 4 de novembro de 2015, da Secretaría Xeral de Ordenación do Territorio e Urbanismo, de aprobación definitiva da modificación puntual do Plan xeral de ordenación municipal de Taboadela dos núcleos rurais do Amendo e Espiñeiro».
CORRECCIÓN de erros. Orde do 29 de decembro de 2015 pola que se establecen as bases reguladoras e se procede á convocatoria pública de subvencións para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2016.
Consellería de Economía, Emprego e Industria — III. Outras disposicións — 01/02/2016

Advertido un erro na publicación da versión en galego da citada orde no Diario Oficial de Galicia número 248, do 30 de decembro de 2015, cómpre realizar a oportuna corrección:
Na páxina 52116, no artigo 6.4.5º, onde di: «– 0 puntos, sempre que o compromiso...», debe dicir: «– 10 puntos, sempre que o compromiso...».
RESOLUCIÓN do 14 de xaneiro de 2016 pola que se amplía o prazo de presentación de solicitudes da Resolución do 28 de decembro de 2015 pola que se dá publicidade do acordo do Consello de Dirección que aproba as bases reguladoras dos premios e axudas deste instituto aos proxectos Piloto fábrica 4.0 en Galicia (Piloto fábrica 4.0), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 21/01/2016

No Diario Oficial de Galicia núm. 247, do 29 de decembro de 2015, publicouse a Resolución do 28 de decembro de 2015 pola que se dá publicidade do acordo do Consello de Dirección que aproba as bases reguladoras dos premios e axudas deste instituto aos proxectos Piloto fábrica 4.0 en Galicia (Piloto fábrica 4.0), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
No punto terceiro do «Resolvo» establécese que o prazo de presentación de solicitudes rematará o 12 de febreiro de 2016.
Tendo en conta a dificultade de desenvolvemento dos cuestionarios de axuda para a presentación de solicitudes, que deben considerar o carácter conxunto da presentación (agrupacións de pemes con organismos intermedios), atrasou a súa dispoñibilidade na Oficina Virtual do Igape.
Co fin de facilitar a formación das agrupacións que poidan optar aos premios e axudas, tendo en conta o referido atraso, así como a coincidencia dos prazos con outras convocatorias de diversas administracións, considérase conveniente ampliar o prazo de presentación de solicitudes ata o día 26 de febreiro de 2016.
Por todo o anterior, de conformidade co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, e dado que non se causan prexuízos a terceiros,
Primeiro. Ampliar ata o 26 de febreiro de 2016, inclusive, o prazo de presentación de solicitudes previsto no punto terceiro do «Resolvo» da Resolución do 28 de decembro de 2015 pola que se dá publicidade do acordo do Consello de Dirección que aproba as bases reguladoras dos premios e axudas deste instituto aos proxectos Piloto fábrica 4.0 en Galicia (Piloto fábrica 4.0), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
Segundo. Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 14 de xaneiro de 2016
RESOLUCIÓN do 14 de xaneiro de 2016 pola que se amplía o prazo de presentación de solicitudes da Resolución do 28 de decembro de 2015 pola que se dá publicidade do acordo do Consello de Dirección que aproba as bases reguladoras das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 21/01/2016

No Diario Oficial de Galicia núm. 247, do 29 de decembro de 2015, publicouse a Resolución do 28 de decembro de 2015 pola que se dá publicidade do acordo do Consello de Dirección que aproba as bases reguladoras das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria en réxime de concorrencia competitiva.
No punto terceiro do «Resolvo» establécese que o prazo de presentación de solicitudes rematará o 12 de febreiro de 2016.
Tendo en conta que as solicitudes de axuda deben presentarse mediante formulario normalizado que se obterá de xeito obrigatorio na Oficina Virtual do Igape, e que o dito formulario estivo dispoñible con certo atraso, considérase conveniente ampliar o prazo de presentación de solicitudes ata o 19 de febreiro de 2016.
Por todo o anterior, de conformidade co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, e dado que non se causan prexuízos a terceiros,
Primeiro. Ampliar ata o 19 de febreiro de 2016, inclusive, o prazo de presentación de solicitudes previsto no punto terceiro do «Resolvo» da Resolución do 28 de decembro de 2015 (DOG núm. 247, do 29 de decembro) pola que se dá publicidade do Acordo do Consello de Dirección que aproba as bases reguladoras das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria en réxime de concorrencia competitiva.
Segundo. Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 14 de xaneiro de 2016
RESOLUCIÓN do 20 de xaneiro de 2016 pola que se amplía o prazo de presentación de solicitudes da Resolución do 30 de novembro de 2015 pola que se establecen as bases reguladoras para a concesión, en réxime de concorrencia competitiva, das axudas do programa Conecta Peme para fomentar a cooperación entre as pemes e os demais axentes do Sistema rexional de innovación, a través do apoio a proxectos de investigación e innovación orientados ao mercado e aliñados cos retos e prioridades identificados na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2016 (código de procedemento IN852A).
Axencia Galega de Innovación — III. Outras disposicións — 21/01/2016

Mediante a Resolución do 30 de novembro de 2015 (DOG núm. 243, do 22 de decembro), establécense as bases reguladoras para a concesión, en réxime de concorrencia competitiva, das axudas do programa Conecta Peme e procédese á súa convocatoria para o ano 2016.
No artigo 22 da devandita resolución establécese un prazo dun mes, contado desde o día seguinte ao da publicación da resolución no Diario Oficial de Galicia, para a presentación de solicitudes, prazo que finaliza o próximo día 22 de xaneiro.
Ao coincidir numerosos días inhábiles durante o prazo de presentación de solicitudes é aconsellable unha ampliación deste prazo co obxecto de evitar prexuízos ás persoas interesadas en participar nesta convocatoria.
En consecuencia, de conformidade co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común,
Artigo único. Ampliación do prazo de presentación de solicitudes
Ampliar ata o 9 de febreiro, inclusive, o prazo de presentación de solicitudes previsto no artigo 22 da Resolución do 30 de novembro de 2015 pola que se establecen as bases reguladoras para a concesión, en réxime de concorrencia competitiva, das axudas do programa Conecta Peme para fomentar a cooperación entre as pemes e os demais axentes do Sistema rexional de innovación, a través do apoio a proxectos de investigación e innovación orientados ao mercado e aliñados cos retos e prioridades identificados na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2016 (código de procedemento IN852A).
Santiago de Compostela, 20 de xaneiro de 2016
ORDE do 13 de xaneiro de 2016 pola que se fan públicos os anexos da Orde do 29 de decembro de 2015 pola que se establecen as bases que regulan as axudas e subvencións para o fomento do emprego a través dos programas de cooperación coas entidades sen ánimo de lucro, dirixidos a mellorar a empregabilidade e a inserción profesional das persoas mozas incluídas no ficheiro do Sistema nacional de garantía xuvenil, no ámbito do Programa operativo de emprego xuvenil na Comunidade Autónoma de Galicia, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 21/01/2016

O día 30 de decembro de 2015 publicouse no DOG a Orde do 29 de decembro de 2015 pola que se establecen as bases que regulan as axudas e subvencións para o fomento do emprego a través dos programas de cooperación coas entidades sen ánimo de lucro, dirixidos a mellorar a empregabilidade e a inserción profesional das persoas mozas incluídas no ficheiro do Sistema nacional de garantía xuvenil, no ámbito do Programa operativo de emprego xuvenil na Comunidade Autónoma de Galicia, e se procede á súa convocatoria para o ano 2016.
Xunto coa citada orde non se fixeron públicos os anexos, polo que cómpre proceder agora á súa publicación.
En consecuencia co anteriormente exposto, en exercicio das facultades que me confire o artigo 4 do Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria, con relación ao artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Facer públicos os anexos da Orde do 29 de decembro de 2015 pola que se establecen as bases que regulan as axudas e subvencións para o fomento do emprego a través dos programas de cooperación coas entidades sen ánimo de lucro, dirixidos a mellorar a empregabilidade e a inserción profesional das persoas mozas incluídas no ficheiro do Sistema nacional de garantía xuvenil, no ámbito do Programa operativo de emprego xuvenil na Comunidade Autónoma de Galicia, e se procede á súa convocatoria para o ano 2016.
Disposición adicional.
Prazo de presentación de solicitudes
O prazo para a presentación das correspondentes solicitudes, previsto no número 3 do artigo 6 da Orde do 29 de decembro de 2015 pola que se establecen as bases que regulan as axudas e subvencións para o fomento do emprego a través dos programas de cooperación coas entidades sen ánimo de lucro, dirixidos a mellorar a empregabilidade e a inserción profesional das persoas mozas incluídas no ficheiro do Sistema nacional de garantía xuvenil, no ámbito do Programa operativo de emprego xuvenil na Comunidade Autónoma de Galicia, e se procede á súa convocatoria para o ano 2016, entenderase que remata no prazo dun mes a partir do día seguinte á publicación da presente orde no
Diario Oficial de Galicia
.
Disposición derradeira.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 13 de xaneiro de 2016
RESOLUCIÓN do 14 de xaneiro de 2016, da Secretaría Xeral da Emigración, pola que se lle dá publicidade ao convenio de colaboración subscrito por esta secretaría xeral no terceiro cuadrimestre de 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/01/2016

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade ao convenio subscrito pola Secretaría Xeral da Emigración nos meses de setembro, outubro, novembro e decembro do ano 2015 que se incorpora como anexo a esta resolución.
Santiago de Compostela, 14 de xaneiro de 2016
CORRECCIÓN de erros. Resolución do 28 de decembro de 2015, da Secretaría Xeral da Igualdade, pola que se establecen as bases reguladoras que rexerán as axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida persoal, familiar e laboral, cofinanciadas polo Fondo Social Europeo (FSE), con cargo ao programa operativo FSE Galicia 2014-2020, e se procede á súa convocatoria para o curso escolar 2015/16.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/01/2016

Advertidos erros na citada resolución, publicada no
Diario Oficial de Galicia
número 248, do mércores 30 de decembro de 2015, procédese a realizar a seguinte corrección:
Na páxina 49913, no punto 6, parágrafo 3, do artigo 5, onde di: «... ás actividades extraescolares ou número de nenas e nenos que se fixeron constar na solicitude.», debe dicir: «... ás actividades extraescolares ou o número de nenas e nenos que se fixeron constar na solicitude.».
Na páxina 49915, no punto 4, parágrafo 2, do artigo 6, onde di: «... aqueles outros gastos que non respondan as categorías e conceptos expresamente recollidos no apartado 3 deste artigo.», debe dicir: «... aqueles outros gastos que non respondan as categorías e conceptos expresamente recollidos nos puntos 1 e 2 deste artigo.».
Na páxina 49918, no punto 4, letra l), do artigo 7, onde di: «... a efectos de ampliar a información requirida no anexo IV e cuxa extensión non poderá exceder de 6 folios.», debe dicir: «... para efectos de ampliar a información requirida no anexo III e cuxa extensión non poderá exceder dos 6 folios.».
Na páxina 49931, no punto 4, parágrafo 2, do artigo 19, onde di: «... segundo o establecido na letra e) do apartado 1 desta artigo 5 desta resolución.», debe dicir: «... segundo o establecido na letra e) do punto 1 do artigo 5 desta resolución.».
CORRECCIÓN de erros. Decreto 172/2015, do 29 de outubro, polo que se establece o plan de estudos das ensinanzas artísticas superiores de Deseño na Comunidade Autónoma de Galicia.
Consellería de Cultura, Educación e Ordenación Universitaria — I. Disposicións xerais — 20/01/2016

Advertido erro no devandito decreto publicado no DOG núm. 223, do 23 de novembro de 2015, cómpre efectuar a seguinte corrección:
Na páxina 44084, no número 1 do artigo 5, onde di: «1. Para o acceso ás ensinanzas oficiais conducentes ao título Superior de Conservación e Restauración de Bens Culturais, requirirase cumprir os requisitos establecidos...», debe dicir: «1. Para o acceso ás ensinanzas oficiais conducentes ao título superior de Deseño, requirirase cumprir os requisitos establecidos...».
ORDE do 22 de xaneiro de 2016 pola que se dispón que o director xeral de Política Financeira e Tesouro se encargue do despacho dos asuntos da Dirección Xeral de Proxectos e Fondos Europeos.
Consellería de Facenda — II. Autoridades e persoal — 25/01/2016

O Decreto 4/2016, do 21 de xaneiro, dispón que cese, por petición propia, a directora xeral de Proxectos e Fondos Europeos.
En canto non se proceda o nomeamento do novo titular da dirección xeral, cómpre adoptar as medidas oportunas para asegurar o correcto funcionamento deste órgano de dirección e a resolución dos asuntos que se lle encomenden.
Por todo iso, en virtude das atribucións que me confire a Lei 1/1983, do 22 de febreiro, reguladora da Xunta e da súa Presidencia,
Artigo único. O desenvolvemento das accións e o exercicio das competencias da Dirección Xeral de Proxectos e Fondos Europeos quédanlle encomendadas temporalmente e ata que se produza o nomeamento do seu titular ao director xeral de Política Financeira e Tesouro da Consellería de Facenda.
Disposición derradeira
Esta orde terá efectos o mesmo día da súa publicación no Diario Oficial de Galicia.
Santiago de Compostela, 22 de xaneiro de 2016
RESOLUCIÓN do 5 de xaneiro de 2016 pola que se dá publicidade dos convenios de colaboración subscritos por este organismo no terceiro cuadrimestre do ano 2015.
Escola Galega de Administración Pública — III. Outras disposicións — 26/01/2016

En virtude do establecido no artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 13 de xullo),
Dar publicidade á relación dos convenios subscritos pola Escola Galega de Administración Pública nos meses de setembro, outubro, novembro e decembro do ano 2015, que se incorpora como anexo a esta resolución.
Santiago de Compostela, 5 de xaneiro de 2016
ORDE do 13 de xaneiro de 2016 pola que se fan públicos os anexos da Orde do 29 de decembro de 2015 pola que se establecen as bases reguladoras do Programa de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 26/01/2016

O día 30 de decembro de 2015 publicouse no DOG a Orde do 29 de decembro de 2015 pola que se establecen as bases reguladoras do programa de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2016.
Xunto coa citada orde non se fixeron públicos os anexos, polo que cómpre proceder agora á súa publicación.
En consecuencia co anteriormente exposto, no exercicio das facultades que me confire o artigo 4 do Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria, con relación ao artigo 34 da Lei 1/1983, do 22 de febreiro, de normas reguladoras da Xunta e da súa presidencia,
Único. Facer públicos os anexos da Orde do 29 de decembro de 2015 pola que se establecen as bases reguladoras do programa de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2016.
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de xaneiro de 2016
CORRECCIÓN de erros. Orde do 25 de novembro de 2015 pola que se regula o procedemento para o recoñecemento, declaración e cualificación do grao de discapacidade e a organización e funcionamento dos órganos técnicos competentes.
Consellería de Política Social — III. Outras disposicións — 26/01/2016

Advertidos erros na citada orde, publicada no Diario Oficial de Galicia número 236, do venres 11 de decembro de 2015, cómpre facer as seguintes correccións:
Na páxina 46407, no número 2 do artigo 2, onde di: «2. Así mesmo, poderán solicitar o recoñecemento do grao de discapacidade as persoas de nacionalidade española residentes no estranxeiro e as persoas estranxeiras residentes en Galicia segundo o procedemento establecido nos artigos 23 e 24 respectivamente.», debe dicir: «2. Así mesmo, poderán solicitar o recoñecemento do grao de discapacidade as persoas de nacionalidade española residentes no estranxeiro e as persoas estranxeiras residentes en Galicia segundo o procedemento establecido nos artigos 25 e 26 respectivamente.».
Na páxina 46411, no punto f) do artigo 7, onde di: «f) Emitir os ditames técnico-facultativos previstos na Lei 40/1998, do 9 de decembro, do imposto sobre a renda das persoas físicas e outras normas tributarias, en relación con situacións de discapacidade.», debe dicir: «f) Emitir os ditames técnico-facultativos previstos no Real decreto lexislativo 3/2004, do 5 de marzo, polo que se aproba o texto refundido da Lei do imposto sobre a renda das persoas físicas, e outras normas tributarias en relación con situacións de discapacidade.».
Na páxina 46414, no punto e), do artigo 12, onde di: «e) Copia compulsada dos informes médicos ou psicolóxicos, emitido/s por un profesional do Servizo Galego de Saúde, doutras administracións públícas que traten habitualmente a persoa solicitante ou de entidades concertadas ou conveniadas coa Seguridade Social ou réximes especiais, conforme o modelo do anexo IV, que avalen as deficiencias alegadas.», debe dicir: «e) Informes médicos ou psicolóxicos, emitidos por un profesional do Servizo Galego de Saúde, doutras administracións públicas que traten habitualmente a persoa solicitante ou de entidades concertadas ou conveniadas coa Seguridade Social ou réximes especiais, conforme o modelo do anexo IV, que avalen as deficiencias alegadas.».
Na páxina 46428, no anexo I (continuación), na epígrafe «Documentación que se presenta ou que se declara que está en poder da administración actuante», onde di: «No caso de solicitar valoración dos factores sociais complementarios», debe dicir: «Solicita valoración dos factores sociais complementarios: Si  Non. En caso afirmativo, deberán presentar:».
Para tal efecto, publícase novamente o anexo I.